Exqrch/javanese-Komodo-pixelgpt huggingface dataset:
Sektor pendidikan ing Kabupatèn Kendhal kapérang saka pirang-pirang macem
Saka pendidikan formal, informal, lan non formal
Arep kebeh Kacamatan duwé sarana lan prasarana pendidikan
Wiyata fomal ing Kabupatèn iki ana atusan TK lan Sekolah Dasar utawa kang sederajat
Samono uga karo SMP utawa kang sederajat, kabèh kacamatan ing kabupatèn iki duwé SMP utawa kang sederajat
Samono uga karo pendidikan menengah
Ing Kabupatèn kendal ing pambuka taun 2008 duwé 30 SMA kang kapérang saka 14 SMA Negeri lan 16 SMA Swasta
Miturut program kang dibuka saka 30 sekolah ana telung sekolah kang duwé program lengkap IPA, IPS lan Basa yaiku: (1) SMA 1 Kendhal, (2) SMA 1 Boja, lan (3) SMA 1 Weleri
Déné pendidikan menengah kejuruan (SMK) ana 22 SMK kang kapérang saka 5 SMK Negeri, 13 SMK Swasta, lan 2 SMK kelas adoh ing Pondok pesantren
Cacahe penduduk Kabupatèn Kendhal Taun 2004 yaiku 899.211 jiwa, kang kapérang saka 443.974 (49,34%) penduduk lanang lan 455.237 (50,66%) penduduk wadon
Kabupatèn Kendhal duwé akèh budaya kang asipat tradhisional utawa agamis kaya déné Syawalan Kaliwungu (event iki wis kawenthar nganti tekan sakabehing Pulau Jawa), Sedekah Laut Tanggul Malang, Pista Laut Tawang lan Pasisir Bandengan
Kajaba iku, ana pirang-pirang pasaréan saka paraga-paraga adat utawa penyebar Agama Islam, antarané pasareyane Pangeran Djuminah, Kyai Asyari, Sunan Katong, Paku Wojo kang dumunung ing Kacamatan Kaliwungu, Pasareyane Pangeran Benowo ing Kacamatan Pegandon lan Pasareyane Kyai Seapu ing Kacamatan Boja
Ing Cepiring uga ana pasar cepiring lan akèh warna-warna bakul antarané toko pit BMS kang wiwit dhisik wis ana ing kana.
Putra: Blangkon modhel Mataram mondhol trepes, jebeh nutup talingan
Wusana pérangan dhuwur sarana beskap Sutowijayan (pérangan dhuwur nutup manengen lan tibane lurus mangisor kanthi telung kanthong, pérangan wuri landhung lan ana wilahan ing sisih kiwa lan tengen)
Pérangan ngisor sarana nyamping/ kain pasisiran nganggo sabuk, epek timang, nganggo keris/ duwung
Migunakake selop kang katutup
Putri: Gelungan kas Kendhal, rambut disasak lan dirapikake kaya déné gawé gelungan jawa lan pérangan sisih tengen lan kiwa digawé mepet talingan (tanpa sunggar)
Banjur, kanggo gawé gelungane nganggo gelungan Jawa Sala ukuran cilik kanthi telung tusuk konde modhèl lingkar
Salah siji papan plesiran kang paling misuwur ing Kabupatèn Kendhal yaiku Curug Sewu, iku air terjun telung tingkat dhuwuré 80 mèter, dumunung ing Kacamatan Patean (winatesan karo Kabupatèn Temanggung)
Papan plesiran liyané ing Kabupatèn Kendhal:
Kabupatèn Klathèn Kabupatèn Klathèn (Carakan: ꦑꦧꦸꦥꦠꦺꦤ꧀ꦑ꧀ꦭꦛꦺꦤ꧀, Pegon: ), (basa Indonésia "Kabupaten Klaten") iku kabupatèn ing Jawa Tengah, pernahé ing sisih lor DIY, kutha Klathèn iku kutha krajan kabupatèné
Amba wewengkon kabupatèn iki ± 655,56 km²
Miturut sumber arsip kolonial, arsip kuno, karo manuskrip Jawi crita kang paling dipercaya ngenani cikal bakal Klathèn yaiku crita ngenani Kyai lan Nyai Mlati
Kyai lan Nyai Mlati yaiku Abdi Dalem saka Kraton Mataram kang manggon ana ing Kampung Sekalekan
Loro abdi dalem kuwi mau diparingi tugas karo raja kanggo maringi kembang melati lan buah Joho menyang putri-putri Keraton kanggo nggawe ngirengake untune
Gawe nyukupi kabutuhan kembang melati iku mau Kyai lan Nyai Mlati nanduri sawahane Raden Ayu Mangunkusuma karo tanduran kembang melati
Ing sajarah, ngadheke Bèntèng utawa loji Klathèn ing ngisore pamrentah Sunan Paku Buwana IV uga duweni teges kang penting ing sajarah e kabupatèn Klathèn
Tanggal diselehake watu pisanan kanggo dhasar bèntèng didadekake pamrentah kabupatèn Klathèn ing jerone Peraturan Daerah Nomer 12 Taun 2007 dadi tanggal pengetan kabupatèn Klathèn kang dielingi saben tahun karo masyarakat
Miturut géografi Kabupatèn Klathèn papané antarané 110o30'-110o45' bujur wétan lan 7o30'-7o45' lintang kidul
Jembaring wewengkon kabupatèn Klathèn ana 665,56 km2
Ing sisih wétan mawates karo kabupatèn Sukaharja
Jarak saking kabupatèn Sukaharja kalan kabupaten Klatèak kinten-kinten 47 km
Ing sisih kidul mawatesan karo kabupatèn Gunungkidul (Daerah Istimewa Yogyakarta)
Ing sisih kulon mawatesan karo kabupatèn Sléman (Daerah Istimewa Yogyakarta) lan ing sisih lor mawatesan karo kabupatèn Boyolali
Miturut topografi, kabupatèn Klathèn tlatahé kapérang dadi panggonan ing antaraning gunung Merapi lan pagunungan Sèwu lan dhuwuré antara 75-160 mèter ing dhuwuré sagara sing kapérang dadi tlatah ing pèrèng Gunung Merapi di pérangan utara areal miring, wewengkon datar dan wewengkon nggegunung di pérangan kidul
Dideleng saka dhuwuré, tlatah kabupatèn Klathèn tumata saka dataran lan pagunungan, lan panggonané ana ing dhuwur sing béda-béda, yeku 9,72% panggonane ana ing dhuwur 0-100 mèter saka sagara
77,52% ana ing dhuwur 100-500 mèter saka sagara lan 12,76% panggonané ana ing dhuwur 500-1000 mèter saka sagara
Kaanan iklim Kabupatèn Klathèn kalebu iklim tropis karo mangsa udan lan mangsa kalaron silih ganti sadawaning taun, témperatur udara rata-rata 28-30o Celsius lan curah udan rata-rata kurang luwih 153 mm saben sasi karo curah udan dhuwur dhéwé sasi Januari (350mm) lan curah udan ngisor dhéwé sasi Juli (8mm)
Kabupatèn Klathèn ketata saking 26 kacamatan, kalurahan lan 401 désa
Kacamatan-Kacamatan ing Kabupatèn Klathèn ya iku:
Maérah Dèwi Maérah iku salah sijiné paraga wayang
Dhèwèké garwané Prabu Basudéwa, raja nagara Mandura
Sawijining dina, Basudéwa mbebedhag (mbeburu) ing alas
Ing kono, Basudéwa gawé jaring kanggo mikut kéwan
Kocap kacarita, Prabu Gorawangsa, raja nagara Bombawirayang, ngerti yèn Basudéwa lagi lunga
Dhèwèke lumebu ing kraton Mandura lan salin rupa dadi Basudèwa
Ora dinyana, jebul Gorawangsa kepéngin nggoda Dèwi Maérah
Amarga ora ngerti, Dèwi Maérah nglagati katresnan lan andum asmara
Kanthi dibiyantu déning Pandhu, raja Astina, Gorawangsa bisa dipatèni
Nanging Dèwi Maérah wus kadung saresmi lan ngandhut
Dèwi Maérah ditundhung (usir) saka kraton lan urip ing Bombawirayang, diwènèhaké marang Ditya Suratimantra, adhiné Gorawangsa
Dèwi Maérah banjur nglairaké bayi kang nduwé siyung lan dijenengi Kangsa.
Kabupatèn Kudus Kabupatèn Kudus iku kabupatèn ing Jawa Tengah, Indonésia
Kutha krajané yaiku Kutha Kudus kang dumunung ing jalur pasisir lor wétan Jawa Tengah, yaiku ing antarané (Semarang-Surabaya)
Kabupatèn iki wewatesan karo dengan Kabupatèn Pathi ing sisih wétan, Kabupatèn Grobogan lan Kabupatèn Demak ing sisih kidul, sarta Kabupatèn Jepara ing sisih kulon
Kudus kaloka minangka kutha pengasil rokok krètèk gedhé dhéwé ing Jawa Tengah
Kajaba iku Kudus uga minangka kutha santri, lan dadi punjering perkembangan agama Islam ing abad tengahan
Bab iki bisa dideleng saka anané 3 makam wali/ sunan, yaiku Sunan Kudus, Sunan Muria lan Sunan Kedu
Dumadiné kutha kudus ora adoh saka perané Sunan Kudus
Jalaran ngèlmu lan kaprigelané, Sunan Kudus diwènèhi wewenang, mandégani jamaah Kaji, jalaran iku Sunan Kudus olèh gelar “Amir Haji” kang tegesé wong kang nguwasani urusan para Jama’ah Kaji
Panjenengané tau dumunung ing Baitul Maqdis saperlu sinau babagan agama Islam
Rikala semana ing kono lagi ana wabah lelara, saingga akèh wong kang mati
Jalaran pangudiné Ja’far Shoddiq, wabah mau bisa dibrantas
Jalaran lelabuhané, Amir ing Palèstina mènèhi Ijazah Wewengkon, yaiku wewenang nguwasani salah sawijiné papan ing Palestina
Kang katulis ing watu kang katulis kanthi aksara Arab kuna, nganti saiki isih wutuh ing ndhuwur Mihrab Masjid Menara Kudus
Sunan Kudus ngajokaké panjaluk marang Amir Palèstina kang uga ara-araé, supaya wewenang salah sawijiné papan dipindah ing Pulo Jawa
Panyuwunan mau diwujudaké lan Ja’far Shoddiq mulih menyang Jawa
Ja’far Shoddiq yasa masjid ing laladan Kudus nalika taun 1956 H utawa 1548 M kanthi jeneng Al Manar utawa Masjid Al Aqsho, niru jeneng Masjid ing Yérusalem yaiku Masjidil Aqsho
Kutha Yerusalem uga diarani Baitul Maqdis utawa Al-Quds
Saka tembung Al-Quds mau banjur diarani Kudus, sateruse digunakaké jeneng kutha Kudus nganti saiki
Sadurungé diarani Loaram, jeneng iki dinggo minangka jeneng désa Loram nganti saiki
Masjid kang diwangun Sunan Kudus mau kaloka minangka jeneng masjid Menara ing Kauman Kulon
Kawitané Sunan Kudus mapan ing laladan iku, cacahé kaum muslimin sansaya nambah saingga laladan ing sautara Masjid diarani Kauman, kang tegesé papan panggonan kaum muslimin
Ana carita rakyat ing kudus ngenani apa jalarane bebrayan Kudus nganti saiki ora nyembelih sapi? Sadurungé ana kaum Islam, laladan Kudus lan saubengé kalebu laladan Pusat Agama Hindhu
Rikala semana nalika Sunan Kudus ngelak, tau ditulungi pandhita Hindhu kanthi mènèhi susu sapi
Jalaran iku minangka rasa panuwun, Sunan Kudus wektu iku nglarang nyembelih sapi amarga ing agama Hindhu, sapi kalebu kéwan kang diajeni utawa "dimuliakan"
Dina dumadiné kutha Kudus dikukuhaké tanggal 23 September 1549 M lan diatur ing "Peraturan Laladan" (PERDA) No
11 taun 1990 ngenani "Hari Jadi Kudus" kang di babar tanggal 6 Juli 1990 yaiku ing era Bupati Kolonel Soedarsono
Dina dumadiné kutha Kudus dirayakaké kanthi parade, upacara, tasyakuran lan kagiyatan ing Al Aqsa / Masjid Menara kang diterusaké kanthi ritual keagamaan kaya ta doa bareng lan tahlil
Kabupatèn Kudus yaiku salah sawijiné Kabupatèn ing Jawa Tengah kang mapan ing sautara patang kabupatén yaiku: Sisih lor jèjèran karo kabupatèn Jepara lan Pati, sisih kulon jèjèran karo Kabupatèn Demak lan Jepara, sisih kidul jèjèran karo Kabupatèn Grobogan lan Pati, Sisih wétan jèjèran karo kabupatèn Pati
Kabupatèn kudus mapan ing 6 51'-7 16' "Lintang Selatan" lan 110 36'-110 50' "Bujur Timur"
Jarak paling adoh saka wétan tekan kulon yaiku 16 km lan saka lor tekan kidul kidul nganti 22 km
Dideleng saka tipografiné, Kabupatèn Kudus duwé "ketinggian terendah" 5 mèter ning ndhuwur "lumah laut" ing Undaan lan "ketinggian tertinggi" 1600 mèter "diatas lumah laut" ing Dawe
Jinisé lemah ing Kabupatèn Kudus akèh-akèhe yaiku aluvial coklat nganti 32,12 persèn saka jembar lemah ing Kabupatèn Kudus
Akèh-akèhe lemah ing Kudus duwé kamiringan 0-2 drajat lan "kedalaman efektif" punjul 90 cm
Kelerengan 0-8%: Undaan (Désa Undaan Kidul, Undaan Lor, Undaan Tengah), Kacamatan Kaliwungu (Désa Blimbing Kidul, Désa Sidorekso, Désa Kaliwungu) Gebog, Dawe (Désa Margorejo, Désa Samirejo, Désa Karangrejo, Désa Cendono), Jekulo (Désa Jekulo) Kaanan mangsa ing Kabupatèn Kudus rata-rata kadayan déning iklim tropis basah
"Curah hujan" ing Kabupatèn Kudus relatif ing ngisor rata-rata nganti 2000 mm/taun
Temperatur paling dhuwur nganti 33 drajat celcius lan paling ngisor nganti 26 drajat celcius kanthi témperatur rata-rata sautara 29 drajat celcius lan kelembaban rata-rata bulanan antaranè 72%-83%
Anginè yaiku angin kulon lan angin wétan sipaté lembab kanthi kelembaban sautara 88%, "kecepatan angin minimum" 5 km/jam lan "kecepatan angin maksimum" bisa nganti 50 km/jam
Kabupatèn Kudus ketata saking 9 kacamatan, kalurahan lan désa
Kacamatan-Kacamatan ing Kabupatèn Kudus yaiku: Dhémografi
Cacahing kang ndunungi Kabupatèn Kudus ing taun 2010 ana gunggung 764.606 jiwa, dumadi saka 379.020 jiwa lanang lan 385.586 jiwa wadon
Yèn dideleng saka panyebarané kacamatan kang paling akèh gunggung kang ndunungi yaiku Kacamatan Jekula, Kacamatan Jati, Kacamatan Dawé lan kang paling sithik yaiku kacamatan Bae
Kapadhetan kang ndunungi sajeroning kurun wektu limang taun (2006 – 2010) kapara ngalami mundhak sairing karo mundhaking gunggung kang ndunungi
Ing taun 2010 kacathet ana 1.798 jiwa saben kilomèter pasagi
Déné sebaran kang ndunungi isih durung warata, Kacamatan Kota minangka kacamatan kang paling padhet yaiku 8.738 jiwa per km2
Undaan paling arang kang ndunungi yaiku 961 jiwa per km2.
Kabupatèn Malang Kabupatèn Malang (Carakan: ꦏꦧꦸꦥꦠꦺꦤ꧀ꦩꦭꦁ, Pegon: ), iku kabupatèn ing Provinsi Jawa Wétan, Indonésia
Kabupatèn iki wewatesan karo Kabupatèn Jombang, Kabupatèn Majakerta, Kutha Batu, lan Kabupatèn Pasuruan ing sisih lor, Kabupatèn Lumajang ing sisih wétan, Samodra Hindia ing sisih kidul, lan Kabupatèn Blitar lan Kabupatèn Kadhiri ing sisih kulon
Sabagéyan gedhé wewengkoné mujudaké pagunungan sing hawané seger, Malang misuwur minangka laladan jujugan plesiran utama ing Jawa Wétan
Kabupatèn Malang kapérang dadi 33 kacamatan, sing kapérang manèh dadi désa lan kalurahan
Punjeré Panatapanguwasa ana kutha Kepanjen
Sadurungé ana ing Kutha Malang
Biyèné Kutha Batu kalebu ing Kabupatèn Malang, wiwit taun 2001 sawisé dikukuhaké dadi kutha dhéwé Kutha Batu pisah saka Kabupatèn Malang
Punjeré Panatapanguwasa Kacamatan sing gedhé dhéwé lan amba ing Malang antarané: Lawang, Singosari, Dampit, lan Kepanjèn
Kacamatan-Kacamatan ing Kabupatèn Malang: Géografi
Kabupatèn Malang iku kabupatèn paling amba nomer loro ing Jawa Wétan, sawisé Kabupatèn Banyuwangi
Sabagéyan gedhé wewengkoné wujud pagunungan
Pérangan kulon lan kulon-lor wujud pagunungan, kanthi puncaké Gunung Arjuno (3.339 m) lan Gunung Kawi (2.651 m)
Pagunungan iki ana tuké Kali Brantas, kali paling dawa ing Jawa Wétan
Pérangan wétan wujud komplèks Pagunungan Brama-Tengger-Semèru, kanthi puncaké Gunung Brama (2.392 m) lan Gunung Semèru (3.676 m)
Gunung Semèru iku gunung paling dhuwur ing Pulo Jawa
Kutha Malang dhéwé ana ing cekungan antarané rong komplèks pagunungan mau
Pérangan kidul wujud pagunungan lan dhataran glombang
Dhataran asor ing pasisir kidul cukup ciut lan sapérangan gedhé pasisiré ana wukiré
Kabupatèn Malang nduwé potènsi tetanèn kanthi iklim sejuk
Laladan lor lan wétan akèh dipigunaaké kanggo kebonan apel
Dahérah pagunungan ing kulon akèh ditanduri janganan, lan dadi salah sawijining pangasil janganan utama ing Jawa Wétan
Laladan kidul akèh dipigunaaké kanggo nandur tebu lan hortikultura kaya déné salak lan semangka
Transportasi angkudan antarkutha diladèni mawa bis kutha lan sepur
Terminal antarkutha ing kutha Malang yaiku Arjosari (jurusan Surabaya, Pasuruan, Probolinggo, Lumajang, Jember lan Banyuwangi), Gadang (jurusan Dampit, Lumajang lan Blitar/Tulungagung), lan Landungsari (jurusan Jombang, Tuban, lan Kadhiri)
Angkudan ing kabupatèn migunakaké bis mini lan angkudan désa
Terminal ing wewengkon kabupatèn Malang yaiku: Kepanjen lan Tumpang.
Malang ana ing jalur sepur lintas Surabaya-Malang-Blitar-Kertosono-Surabaya
Ana rong stasiun sepur ing Kutha Malang (Malang lan Malang Kotalama), lan pitung stasiun ing wewengkon Kabupatèn Malang (Lawang, Singosari, Blimbing, Pakisaji, Kepanjen, Ngebruk lan Sumberpucung)
Lintasan sepur iki kalebu unik (mungel siji-sijiné) ing Indonésia amarga ngliwati rong trowongan (tunnel) ing laladan PLTA Karangkates
Malang misuwur minangka laladan tujon plesiran utama Jawa Wétan
Sapérangan papan plesiran mranani ing Kabupatèn Malang yaiku:
Kabupatèn Pathi Kabupatèn Pathi (cara Indonésia: Pati) iku kabupatèn ing Jawa Tengah, pernahé ing pantura, kuta Pathi iku kutha krajan kabupatèné, kutha-kutha liyané:, lan liya-liyané
Jembar wewengkon Kabupatèn iki ± 1.491,20 km2 utawa hèktar
Kutha Krajan Kabupatèn Pathi manggon ing tengahing wewengkon kabupatèn, ana ing jalur pantura Semarang-Surabaya, kira-kira 75 km wétané Kutha Semarang
Jalur iki minangka jalur ramé lan sinebut jalur transit
Jalur sing ngliwati Pathi ana loro: jeroning kutha lan jalur kang ngiteri Pathi
Sapérangan amba Kabupatèn Pathi ya iku dhataran cendhèk
Sisih kidul (wewatesan karo Kabupatèn Grobogan lan Kabupatèn Blora) ana rangkèan Pagunungan Kapur Lor
Sisih lor-kulon (wewatesan karo Kabupatèn Kudus lan Kabupatèn Jepara) akèh perbukitan
Kali paling gedhé ing kabupatèn iki ya iku Kali Juwana, sing muara ing daérah Juwana
Kabupatèn Pathi ketata saking 21 kacamatan (ꦏꦼꦕꦩꦠꦤ꧀), kalurahan (ꦏꦭꦸꦫꦲꦤ꧀) lan 405 désa (ꦢꦺꦯ)
Kacamatan-Kacamatan ing Kabupatèn Pathi yaiku:
Kabupatèn Purwareja Kabupatèn Purwareja (hanacaraka:ꦥꦸꦂꦮꦉꦗ) iku sawijiné kabupatèn ing Jawa Tengah, pernahé ing sisih kulon DIY, kutha Purwareja iku kutha krajan kabupatèné, kutha-kutha liyané:, lan liya-liyané
Jembar wewengkon kabupatèn iki ± 1.034 km² utawa hèktar
Kabupatèn Purwareja wewatesan: Sajarah
Kabupatèn Purwareja duwé sajarah sing tuwa, diwiwiti jaman Megalitik disinyalir wis ana kauripan kanthi komunitas tetanèn sing tumata, kabuktèn anané sawatara paninggalan sajarah ing mangsa MEGALITH wujud MENHIR watu tegak ing sawatara wewengkon Kacamatan ing Kabupatèn Purwareja
Nalika jaman Hindhu Klasik, kawasan Tanah Bagelèn duwé peran wigati sajeroning sajarah Kraton Mataram Kuna (Hindhu)
Tokoh Sri Maharaja Balitung Watukoro kaloka minangka Maharaja Mataram Kuna gedhé dhéwé, kanthi wewengkon kakuwasan nyakup: Jawa Tengah, Jawa Wétan lan sawatara wewengkon ing njaban Pulo Jawa
Poerbatjaraka mratélakaké yèn Sri Maharaja Balitung Watukoro asal saka laladan Bagelèn
Indhikasi iki kacetha ing jeneng "Watukoro" sing dadi jeneng sawijining kali gedhé, kali iki ingaran uga kanthi jeneng Kali Bogowonto
Diarani mangkono, ngèlingi ing jaman iku ing gisiking kali kerep katon pandhita (Begawan)
Petilasan suci wujud lingga, yoni lan stupa panggonan para begawan ngayahi upacara bisa dipirsani ing wewengkon Kalurahan Balédana, Kacamatan Loano lan Bagelen
Désa Watukoro dhéwé dumunung ing sungapan kali Bogowonto lan kalebu wewengkon Kacamatan Purwadadi
Pangembangan Agama Islam ing wewengkon Purwareja, diayahi déning Ki Cakrajaya, tukang nderes legèn utawa badhèg saka Bagelen, murid saka Sunan Kalijaga
Ki Cakrajaya luwih kaloka kanthi sebutan Sunan Geseng
Paninggalan Sunan Geseng akèh tinemu ing Bagelen lan Loano
Kenthol Bagelen sing dadi piandeling wadya bala Sutawijaya, pawongan kang sabanjuré jumeneng nata dadi Panembahan Senapati ing Mataram, minangka dhasar pambentukan Krajan Islam Mataram
Ing periodé sabanjuré nalika Sultan Agung kuwasa ing Mataram, wadya bala saka Bagelèn iki sing duwé andhil sajeroning panyerangan menyang Batavia lan kalebu wadya bala baku Mataram
Amarga saka Prajanjian Giyanti 1755 sing misahaké Krajan Jawa dadi loro, yaiku Surakarta lan Yogyakarta, tanah Bagelèn nampa akibaté, yaiku tanah Bagelèn dipara dadi rong pérangan yaiku kanggo Yogyakarta lan Surakarta, nanging amarga ora cetha wates-watesé wusanané dadi congkrah ora lèrèn-lèrèn
Mangsa Perang Dipanegara taun (1825-1830) tanah Bagelèn dadi basis perlawanan Pangéran Dipanegara
Sarampungé Perang Dipanegara, Tanah Bagelèn lan Tanah Banyumas dijaluk kanthi peksa déning Walanda
Walanda banjur masrahaké marang Ngabèhi Resodiwiryo sing mbantu nglawan pambrontak, dadi Panguasa Tanggung kanthi gelar Tumenggung Cakrajaya sing sabanjuré diangkat dadi Bupati (Regent) Kabupatèn Purwareja kanthi Gelar "Cokronegoro"
Pawisudan diayahi ing Kedungkebo, markas garnisun Walanda lan sing ngawisuda yaiku Kolonel Cleerens
Wewengkon Kabupatèn Purwareja nalika iku jembaré 263 Pal pasagi utawa watara 597 Km pasagi, nyakup kawasan wétan Kali Jali
Déné wewengkon sing jembaré 306 Km pasagi ing kulon kali Jali, minangka wewengkon Kabupatèn Semawung (Kutaarjo) lan dipanggedhèni déning Bupati (Regent) Sawunggaling
ngrembakane sabanjuré, Kedongkebo sing dadi basis militèr Walanda digabung karo Brèngkèlan lan dadi Purwareja
Déné tanah Bagelèn déning Pamaréntah Kolonial Walanda didadèkaké Karesidenan Bagelen kanthi Kutha krajan Purwareja
Wewengkon Karesidenan Bagelem nyakup, Kabupatèn Purwareja, Kabupatèn Semawung (Kutaarja), Kabupatèn Kuthawinangun, Kabupatèn Remo Jatinegara (Karanganyar) lan Kabupatèn Urut Sewo utawa Kabupatèn Ledok utawa Kabupatèn Wanasaba
Residhèn Bagelèn manggon ing Yasan sing saiki dadi Kantor Pamaréntah Laladan Purwareja utawa luwih koncar kanthi jeneng Kantor OTONOM sing pernahé ing pérangan kidul Alun-alun Purwareja
Sisih kidul wewengkon Kabupatèn Purwareja wujud dhataran cendhèk.
Sisih lor wujud pagunungan, péranganing Pagunungan Serayu
Ing tapel wates karo DIY, dumunung Pagunungan Menorèh
Purwareja dumunung ana ing jalur utama lintas kidul Pulo Jawa
Kabupatèn iki uga diliwati jalur sepur, kanthi stasiun gedhé dhéwé ing Kuthaarja
Kabupatèn Purwareja ketata saking 16 kacamatan ing ngisor iki, sing dijabarke ing ngisor iki kanthi wewengkon lan pedunung ing Sensus 2010, bebarengan karo perkiraan resmi paling anyar (kanggo pertengahan 2019)
Tabel kasebut uga kalebu jumlah désa administratif (désa lan kalurahan) ing saben kacamatan lan kode pos kasebut
Kabupatèn Rembang Kabupatèn Rembang iku kabupatèn ing Jawa Tengah, pernahé ing sisih wétan (pantura), kutha Rembang iku kutha krajan kabupatèné
Jembar wewengkon kabupatèn iki 101.408 hèktar
Saréan pahlawan bangsa kang mbéla wanita Indonésia, R
Kartini, ana ing kabupatèn iki, yaiku ing Désa Bulu kang kalebu jalur Rembang-Blora (Mantingan)
Kabupatèn Rembang ana ing pucuk lor-wétan Provinsi Jawa Tengah lan diliwati Dalan Pantai Utara Jawa (Jalur Pantura), manggon ing koordinat 111° 00' - 111° 30' Bujur Wétan lan 6° 30' - 7° 6' Lintang Kidul
Laut Jawa ana ing lor kabupatèné
Umumé kabupatèn iki dhatarané dhataran cendhèk kanthi dhuwur kurang luwih 70 mèter ing dhuwur permukaan sagara
Kabupatèn Rembang wewatesan langsung karo Provinsi Jawa Wétan, saingga dadi gapura wétan Provinsi Jawa Tengah
Daérah kang nduwèni wates karo Jawa Wétan (kaya ta ing Kacamatan Sarang), duwé kodhe télpon kang padha karo Tuban (Jawa Wétan)
Kabupatèn Rembang ketata saking 14 kacamatan, 7 kalurahan lan 287 désa
Kacamatan-Kacamatan ing Kabupatèn Rembang yaiku:
Kabupatèn Semarang "Kanggo artikel ngenani Kutha Semarang, pirsani Kutha Semarang" Kabupatèn Semarang iku kabupatèn ing Jawa Tengah, pernahé ing sisih lor, kutha Ungaran iku kutha krajan kabupatèné, kutha-kutha liyané: Ambarawa, Bandungan, Bergas, lan liya-liyané
Jembar wewengkon kabupatèn iki ± 981,95 km² utawa hèktar
Wates administrasi Kabupatèn yaiku ing sisih lor wewatesan karro Kutha Semarang, lan Kabupatèn Demak
Sisih kidul wewatesan karo Kabupatèn Boyalali lan Kabupatèn Magelang, sisih wétan wewatesan karo Kabupatèn Boyalali lan Kabupatèn Grobogan
Sisih kulon wewatesan karo Kabupatèn Temanggung lan Kabupatèn Kendhal
Ing satengahé wewengkon iki dumunung Kutha Salatiga
Rata-rata dhuwuré panggonan ing Kabupatèn Semarang 607 mèter sakdhuwuré lumahing sagara
Laladan paling cendhèk yaiku ing Désa Candhireja Kacamatan Ungaran
Laladan paling dhuwur ing Désa Batur Kacamatan Getasan
Ungaran, kuthaprojo kabupatèn iki, persis wewatesan karo Kutha Semarang
Pérangan wétan wewengkon kabupatèn iki minangka dhataran dhuwur lan pagunungan
Kali gedhé sing mili yaiku Kali Tuntang
Ing pérangan kulon wewengkon wujud pagunungan, kanthi pucuké wujud Gunung Ungaran (2.050 mèter) ing tapelwates karo Kabupatèn Kendhal, sarta Gunung Merbabu (3.141 mèter) ing sisih kidul-kulon
Kabupatèn Semarang diliwati dalan nagara sing ngubungaké Yogyakarta lan Surakarta karo Kutha Semarang utawa luwih kaloka minangka "JOGLO SEMAR"
Angkudan umum antarkutha dilayani ngangggo montor bis, yaiku saka terminal bus Sisemut (Ungaran), Bawèn, lan Ambarawa
Sawetara rute angkudan regional yaiku: Semarang-Sala, Semarang-Yogyakarta, lan Semarang-Purwakerta, déné rute angkudan lokal yaiku Semarang-Ambarawa lan Semarang-Salatiga, Salatiga-Ambarawa
Bawèn minangka kutha persimpangan jalur tumuju Sala lan tumuju Yogyakarta utawa Purwakerta
Jalur sepur Semarang-Yogyakarta minangka salah siji sing tuwa dhéwé ing Indonésia, nanging wektu iki wis ora operasi manèh, wiwit njeblugé Gunung Merapi sing ngrusak sapérangan jalur mau
Jalur liya sing saiki uga ora operasi yaiku Ambarawa-Tuntang-Kedungjati
Ing Ambarawa ana Museum Kereta Api
Sepur uwab nganggo rèl mawa untu saiki minangka jalur wisata kanthi rute Ambarawa-Bedana, saliyané iku wis dikembangaké sepur wisata Ambarawa-Tuntang PP
Kutha Salatiga dumunung ing tengah-tengah wewengkon Kabupatèn Semarang, yaiku ing jalur utama Semarang-Sala
Kabupatèn Semarang ketata sajeroning 19 kacamatan, 27 kalurahan lan 208 désa
Kacamatan-Kacamatan ing Kabupatèn Semarang yaiku:
Kabupatèn Sragèn Kabupatèn Sragèn (Jawa: ꦏꦧꦸꦥꦠꦺꦤ꧀ꦱꦿꦒꦺꦤ꧀) iku kabupatèn ing Jawa Tengah, pernahé ing sisih wétan, kutha Sragèn iku kutha krajan kabupatèné, kutha-kutha liyané:, lan liya-liyané
Jembar wewengkon kabupatèn iki ± km2 utawa hèktar
Panggonané antarané 7°15'-7°30' lintang kidul lan 110°45'-111°10' bujur wétan
Pernahé kabupatèn iki ana ing lembah daérah ilèkan Kali Bengawan Sala kang mili menyang wétan
Sabagèan gedhé wewengkon ing kabupatèn iki ya iku dhataran cendhèk antarané 70-480 mèter ing dhuwur permukaan banyu sagara
Sisih lor ya iku perbukitan, pérangan saka rangkèan Pagunungan Kendeng
Sawatara sabagèan cilik wilayah kidul ya iku perbukitan suku Gunung Lawu
Kabupatèn Sragèn ketata saking 20 kacamatan, kalurahan lan désa
Kacamatan-Kacamatan ing Kabupatèn Sragèn yaiku: